تورکیه پرزیدنتی رجب طیب اردوغان  وال استریت ژورنال قزئتینه یازدیغی مقاله‌سینده: "ادلیبه قارشی رژیمین هوجومو تورکیه‌ده، آوروپادا جدی اینسانی و تهلوکه‌سیزلیک ریسک‌لری یارادار" دئدی.
تورکیه پرزیدنتی رجب طیب اردوغان سوریه-نین ادلیب شهریندکی سون پروسئس‌لری و مسئله ایله باغلی تورکیه‌نین موضعینی واستریت ژورنال قزئتینه یازدیغی "دونیا اسدی دایاندیرما‌لی‌دیر" باش‌لیق‌لی مقاله‌سینده دیرلندیردی.
تورکیه پرزیدنتی مقاله‌ده تورکیه‌نین ادلیب مسئله‌سینده الیندن گلنی آرتیقلاماسی ایله ائتدیگینی، بشار اسد رژیمی‌نین سوریه-ده سون 7 ایلده تؤرتدیک‌لری‌نین اورتادا اولدوغونو قئید ائتدی، رژیمین ادلیبه قارشی یاخین‌لاشان هوجومونا دقت چکدی.
اردوغان تورکیه‌نین 3،5 میلیون‌دان چوخ سوریه-لیگه ائو صاحب‌لیگی ائده‌رک بؤیوک بیر فداکارلیق نوماییش ائتدیردیگینه توخونا‌راق فیکرینی بئله داوام ائتدیردی: " ادلیب کؤرپودن اوولکی سون چیخیش‌دیر. اگر آوروپا و امریکا ایندی حرکته کئچمکده اوغورسوز اولسا، یالنیز گوناه‌سیز سوریه-لیلر دئییل، بوتون دونیا بونون عوضینی اؤده‌یه‌جک".
تورکیه پرزیدنتی تورکیه‌نین سوریه-ده کی بحرانا حل تاپما نقطه‌سیندکی دیپلوماتیک سعی‌لرین‌دن یازا‌راق ژنو و آستانا دانیشیق‌لارینا ایستیناد ائتدی و آنکارانین بوتون بو پروسئس‌لردکی واسیطه‌چی رولونا ایشاره ائتدی.
اسد رژیمی‌نین متفیق‌لری ایله بیرلیکده ادلیبه قارشی هوجوم حاضرلیغینی داوام ائتدیردیگینی قئید ائدن اردوغان: "حکومتیمیز بئله بیر هوجومون قارشی‌سی‌نین آلینماسی ایستیقامتینده بیر چاتیشمازلیک زوناسی‌نین معینلشدیریلمه‌سینه کؤمک ائتدی و 12 موشاهیده منطقه‌سی یاراتدی" یازا‌راق معلومات وئردی.
اردوغان :"ادلیبه قارشی هوجوم اوفوقده گؤرونرکن اولوسلار آراسی جمعیت مسئولیتینی درک ائتمه‌لی‌دیر. پاسیو قالماغین عوضی بؤیوک اولار. سوریه خالقینی بشار اسدین مرهمتینه ترک ائده بیلمریک. رژیمین ادلیبه قارشی هوجومونون مقصدی ترورلا موباریزه کامپانیاسی دئییل، موخالیفتی اورتا‌دان قال‌دیرماق‌دیر" دئیه یازدی.
اردوغان مقاله‌سینده ادلیب مسئله‌سینده امریکا ایله یاناشی مسکوا و تهرانا دا سس‌لنه‌رک: "قونشولوغوموزداکی قتل عامی دایاندیرما مسئولیتی یالنیز غربین اوزرینه دوشمور. آستانا پروسه سیندکی طرفداش‌لاریمیز - روسیا و ایران دا بو اینسانی فلاکتی دایان‌دیرماقدا عینی شکیلده جاوابدئه‌دیرلر".
پرزیدنت اردوغان داها سونرا بون‌لاری قئید ائتدی: "اسد رژیمی اؤز هوجوم‌لارینی ترورلا موباریزه زمینینده  قانونیلشدیرمه‌یه چالیشیر. بونونلا خطایا دوشمه‌ین. ادلیب-ده ترورریست فاکتورلاری آرا‌دان قال‌دیرماق و خاریجی دؤیوشچولری عدالتین قارشی‌سینا چیخارماق اوچون داها گئنیش، اولوسلار آراسی ترورلا موباریزه عملیاتی لازیم‌دیر".
